
ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση θέσης Υφυπουργού στο Υπουργείο Εμπορίου . 1 

Αύξηση των καταβαλλομένων συντάξεων από το Ταμείο Επικουρι¬ 
κής Ασφαλίσεως Προσωπικού Εταιρειών Τσιμέντων. 2 

Καθιέρωση διανεμητικού λογαριασμού. 3 

Σύσταση Δημοτικής Επιχείρησης ΔΗ.Κ.Ι. στο Δήμο Βόλου Νομ. 

Μαγνησίας. 4 

Σύσταση Δημοτικής Επιχείρησης ΔΟΥΚ στο Δήμο Βόλου Νομ. Μα¬ 
γνησίας. 5 

Σύσταση Δημοτικής Επιχείρησης Δ.Ε.Ο.Β. στο Δήμο Βόλου Νομ. 
Μαγνησίας. 6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 639 (1) 

Σύσταση θέσης Υφυπουργού στο Υπουργείο Εμπορίου. 

Ο ΠΡΩΘΥΠΟΥΡΓΟΣ 

Έχοντας υπόψη τις διατάξεις του άρθρου 22 παρ. 3 του Ν. 1558/ 
1985 «Κυβέρνηση και Κυβερνητικά Όργανα» (ΦΕΚ 137/Α - ), αποφα¬ 
σίζουμε: 

Τη σύσταση μιας (1) θέσης Υφυπουργού στο Υπουργείο Εμπορίου. 

Η απόφαση αυτή να δημοσιευτεί στην Εφημερίδα της Κυβερνήσεως. 

Αθήνα, 25 Νοεμβρίου 1991 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Κ. ΜΗΤΣΟΤΑΚΗΣ 


22.5.1991 συνεδρίασή του, αποφασίζουμε: 

1. Οι καταβαλλόμενες από το Ταμείο Επικουρικής Ασφαλίσεως Προ¬ 
σωπικού Εταιρειών Τσιμέντων συντάξεις στους συνταξιούχους αυτού 
λόγω γήρατος, αναπηρίας και θανάτου, που το συνταξιοδοτικό τους δι¬ 
καίωμά εμπίπτει στο μέχρι 31.12.1990 χρονικό διάστημα αυξάνονται 
από 1.1.1991 κατά δρχ. 2.200. 

2. Από την ίδια παραπάνω ημερομηνία τα κατώτατα όρια σύνταξης 
διαμορφώνονται σε δρχ. 28.400 για την κατηγορία συντάξεων λόγω 
γήρατος και αναπηρίας και σε δρχ. 24.900 για την κατηγορία συντά¬ 
ξεων λόγω θανάτου, ανεξάρτητα από το χρόνο έναρξης της συνταξιοδό- 
τησης. 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 18 Νοεμβρίου 1991 

Ο ΥΦΥΠΟΥΡΓΟΣ 

Δ. ΣΙΟΥΦΑΣ 


* 


Αριθ. 10455 1 

Καθιέρωση διανεμητικού λογαριασμού. 


( 3 ) 


Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: ■' 

1) Τις διατάξεις: - . 

α) Του άρθρου 96 του Ν.Δ. 3026/1954 όπως αντικατέστάθη από τό 
άρθρο 2 του Ν. 1649/1986. 

β) Του άρθρου 9 του Ν. 1093/80. 

2) Την απόφαση 21/17.9.1991 του Διοικητικού Συμβουλίου του Δι¬ 
κηγορικού Συλλόγου Κω, που επικυρώθηκε με την από 4.10.1991 
απόφαση της Γενικής Συνελεύσεως αυτού, αποφασίζουμε: 


♦ 


Αριθ. 109/1869 (2) 

Αύξηση των καταβαλλομένων συντάξεων από το Ταμείο Επικουρικής 
Ασφαλίσεως Προσωπικού Εταιρειών Τσιμέντων. 


Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 4 του άρθρου του Ν.Δ. 4577/1966 (230/ 

Α). 

2. Τις διατάξεις των άρθρων 23 παρ. 1 στοιχ. στ', 24 παρ. 1 και 
παρ. 2 στοιχ. γ, 26 παρ. 1 και 27 παρ. 1 στοιχ. δ του Ν. 1558/1985 
(137/Α). 

3. Τις διατάξεις του Π.Δ. 105/88 (46/Α). 

4. Την Κοινή απόφαση του Πρωθυπουργού και του Υπουργού 
Υγείας, Πρόνοιας και Κοινωνικών Ασφαλίσεων Υ 1540/18.9.1991 
(754/Β). 

5. Τις διατάξεις του αρθ. 7 του Ν. 1275/1982 (100/Α). 

6. Την απόφαση του ,Δ-Σ. του Ταμείου Επικουρικής Ασφαλίσεως 
Προσωπικού Εταιρειών Τσιμέντων, που έχει ληφθεί κατά την 19/ 


Άρθρο 1. 

Για υποβοήθηση και περιφρούρηση της αξιοπρεπούς άσκησης του δι¬ 
κηγορικού λειτουργήματος, τη θεμελίωση, τη διασφάλιση και παρα¬ 
πέρα ανάπτυξη αισθημάτων συναδελφικής αλληλεγγύης, την ενίσχυση 
του θεμιτού ανταγωνισμού μεταξύ των μελών του Δικηγορικού Συλλό¬ 
γου Κω και την υποβοήθηση των νεοτέρων δικηγόρων για τη δημιουρ¬ 
γία οικονομικής δυνατότητας συντήρησης γραφείου και εμπλουτισμού 
βιβλιοθήκης τους για την πληρέστερη επιστημονική τους κατάρτιση, 
καθιερώνεται διανεμητικός λογαριασμός, σύμφιυνα με το άρθρο 96Α 
του Κώδικα περί Δικηγόρων, όπως προστέθηκε με το άρθρο 2 του Ν. 
1649/1986, των προεισπραττομένων δικηγορικών αμοιβών και καθο¬ 
ρίζεται το ποσοστό που θα παρακρατείται ως εξής: 1) από τις προει- 
σπραττόμενες αμοιβές για την έκδοση διαταγών πληρωμής, ανεξάρ¬ 
τητα από το δικαστήριο, ποσοστό 30%, 2) από τις προεισπραττόμενες 
αμοιβές για τις αιτήσεις εγγραφής ή εξάλειψης προσημειωσεως υποθή¬ 
κης ποσοστό 30%, 3) από τις προεισπραττόμενες αμοιβές για κάθε 
υπόθεση που εντολέας - διαδίκος είναι δήμος, κοινότητα, οργανισμός 
κοινής ωφέλειας ή νομικό πρόσωπο δημοσίου δικαίου, ποσοστό 30%, 
4) από τις προεισπραττόμενες αμοιβές για όλες τις άλλες πολιτικές και 
ποινικές υποθέσεις, καθώς και τις υποθέσεις ενώπιον των τακτικών 
διοικητικών δικαστηρίων, ποσοστό 20%. 














8368 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Από την παραπάνω παρακράτηση εξαιρούνται οι αμοιβές των δικη¬ 
γόρων που παρίστανται για νομικά πρόσωπα από τα οποία αμείβονται 
με πάγια αντιμισθία ή τελούν σε σχέση έμμισθης εντολής, καθώς και οι 
αμοιβές στην περίπτωση που η υπόθεση επανεισάγεται προς συζήτηση, 
μετά από προηγούμενη απόφαση που κήρυξε απαράδεκτη τη συζήτηση 
ή απέρριψε σαν αόριστη την αγωγή προς θεραπεία του απαραδέκτου ή 
της αοριστίας. 

Στην τελευταία αυτή περίπτωση πρέπει να προσκομίζεται η από¬ 
φαση. 

Άρθρο 2 

Στην παρακράτηση του προηγουμένου άρθρου υπόκεινται και οι πα¬ 
ραστάσεις δικηγόρων που είναι μέλη άλλων δικηγορικών συλλόγων, 
εφόσον παρίστανται στα δικαστήρια της περιφέρειας του Δικηγορικού 
Συλλόγου Κω, καθώς επίσης και οι παραστάσεις μελών του Δικηγορι¬ 
κού Συλλόγου Κω, που δεν είναι δικαιούχοι διανομής για οποιοδήποτε 
λόγο ή κριθούν ως μη δικαιούχοι μεταγενέστερα, σύμφωνα με τα παρα¬ 
κάτω. 

Άρθρο 3 - 

Η παρακράτηση των παραπάνω ποσοστών γίνεται ταυτόχρονα με 
την έκδοση του σχετικού γραμματίου προείσπραξης. 

Άρθρο 4 

Το ποσοστό που παρακρατείται κατατίθεται σε ιδιαίτερο λογαριασμό 
σε υποκατάστημα τράπεζας που καθορίζεται με απόφαση του Διοικητι¬ 
κού Συμβουλίου του Συλλόγου, διανέμεται δε στα μέλη στο τέλος κάθε 
εξαμήνου. 

Άρθρο 5 

Η διανομή γίνεται μεταξύ των μελών του Δικηγορικού Συλλόγου Κω 
που ασκούν πραγματική και ενεργό δικηγορία, κατά το εξάμηνο που 
προηγείται της διανομής, διατηρούν γραφείο στην περιφέρεια του Συλ¬ 
λόγου, είτε αυτοτελώς είτε σε συστέγαση με άλλο μέλος του Συλλόγου 
και κατοικούν μόνιμα στην περιφέρεια του Πρωτοδικείου Κω. 

Άρθρο 6 

Αποκλείονται της διανομής μερίσματος: α) Όσοι εγγράφονται μετά 
την έναρξη ισχύος του παρόντος, από την αρχή της δικηγορίας τους στα 
Μητρώα του Συλλόγου εφόσον, δεν έκαναν άσκηση στο Πρωτοδικείο 
Κω και επί πέντε (5) χρόνια από της εγγραφής τους στα Μητρώα του 
Συλλόγου, β) Όσοι μετατίθενται από άλλους Συλλόγους, μετά την 
έναρξη ισχύος του παρόντος και επί πέντε (5) χρόνια από της εγγραφής 
τους στα Μητρώα του Συλλόγου, γ) Όσοι τελούν σε αναστολή του δικη¬ 
γορικού λειτουργήματος για οποιοδήποτε λόγο, δ) Όσοι εξέρχονται ως 
συνταξιούχοι άλλης υπηρεσίας και εγγράφονται στα μητρώα του Συλλό¬ 
γου και επί πέντε (5) χρόνια από της εγγραφής τους, ε) Όσοι παίρνουν 
σύνταξη από οποιοδήποτε ασφαλιστικό ταμείο ή φορέα κύριας ή επικου¬ 
ρικής ασφάλισης που υπερβαίνει το ήμισυ της εκάστοτε σύνταξης που 
χορηγεί το Ταμείο Νομικών εγτός αν εκχωρήσουν τη σύνταξη που παίρ¬ 
νουν στο διανεμητικό λογαριασμό, στ) Όσοι κατά το εξάμηνο που προη¬ 
γείται της διανομής δεν άσκησαν πραγματική και ενεργό δικηγορία ή 
έπαυσαν να διατηρούν γραφείο ή να κατοικούν μόνιμα στην περιφέρεια 
του Πρωτοδικείου Κω, ζ) Όσοι δηλώσουν εγγράφως στο Διοικητικό 
Συμβούλιο ότι δεν επιθυμούν να συμμετέχουν στη διανομή του μερίσμα¬ 
τος. 

Άρθρο 7 

1) Για τους μη δικαιούχους αποφασίζει με μυστική ψηφοφορία το 
Διοικητικό Συμβούλιο, κατά της αποφάσεως δε αυτής, δικαιούνται να 
ασκήσει προσφυγή εκείνος που κρίθηκε μη δικαιούχος καθώς και οποιο- 
δήποτε μέλος του Συλλόγου κατά της απόφασης που έκρινε οποιοδή- 
ποτε μέλος ως δικαιούχο, στη γενική συνέλευση του Συλλόγου. Η προ¬ 
σφυγή πρέπει να κατατεθεί στο Σύλλογο μέσα σε προθεσμία δέκα ημε¬ 
ρών (10) από τότε που ο δικαιούμενος να την ασκήσει έλαβε γνώση της 
απόφασης του Διοικητικού Συμβουλίου. 

2) Το Δ.Σ. υποχρεούται να συγκαλέσει τη Γενική Συνέλευση μέσα σε 
προθεσμία είκοσι ημερών (20) από την άσκηση της προσφυγής, η από¬ 
φαση δε της Γ ενικής Συνέλευσης λαμβάνεται με μυστική ψηφοφορία. 

3) Σε κάθε περίπτωση που κάποιος κρίθηκε μη δικαιούχος, θεωρεί¬ 
ται ότι έλαβε γνώση της απόφασης του Δ.Σ. κατά την ημέρα της διανο¬ 
μής που ακολουθεί την απόφαση. ' 


Άρθρο 8 

Η μη παρακράτηση του παραπάνω ποσοστού της δικηγορικής αμοι¬ 
βής, καθιστά τη διαδικαστική πράξη και την παράσταση του δικηγόρου 
απαράδεκτη, αποτελεί δε βαρύ πειθαρχικό παράπτωμα για τον ενεργή- 
σαντα δικηγόρο. 

Άρθρο 9 

Το Δ.Σ. έχει την ευθύνη, τον έλεγχο και τη διαχείριση του διανεμητι¬ 
κού λογαριασμού, για κάθε αμφισβήτηση δε που θα προκύψει από την 
εφαρμογή του κανονισμού αυτού, θα αποφασίζει το Διοικητικό Συμβού¬ 
λιο. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 21 Νοεμβρίου 1991 

Ο ΥΠΟΥΡΓΟΣ 

ΜΙΧΑΛΗΣ ΠΑΠΑΚΩΝΣΤΑΝΤΙΝΟΥ 

-♦- 

Αριθ. ΕΣ.24062 (4) 

Σύσταση Δημοτικής Επιχείρησης ΔΗ.Κ.Ι. στο Δήμο Βόλου Νομ. Μα¬ 
γνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Το αριθ. 9122/1991 έγγραφο του Δήμου Βόλου με το οποίο 
εστάλη η αριθ. 461/91 απόφαση του Δημοτικού Συμβουλίου αυτού 
σχετική με τη σύσταση Δημοτικής Επιχείρησης με την επωνυμία «ΔΗ¬ 
ΜΟΤΙΚΟ ΚΕΝΤΡΟ ΙΣΤΟΡΙΚΩΝ ΕΡΕΤΝΩΝ ΚΑΙ ΤΕΚΜΗΡΙΩΣΗΣ 
ΑΡΧΕΙΩΝ ΚΑΙ ΕΚΘΕΜΑΤΩΝ» συντομογραφικά ΔΗ.Κ.Ι. και οικονο¬ 
μοτεχνική μελέτη της υπό σύσταση Επιχείρησης. 

2. Τις διατάξεις α) των άρθρων 162, 163, 260 - 267 του Π.Δ/τος 
323/89 (Δ.Κ.Κ.) 

β) του Π.Δ/τος 250/89 (μεταβίβαση αρμοδιοτήτων στο Νομάρχη) 
γ) του Ν. 2190/1920. 

3. Τις αριθ. 85050/84 και 20133/87 εγκυκλίους του Υπ. Εσωτε¬ 
ρικών. 

4. Την αριθ. 1390/12.11.1991 αξιολόγηση της οικονομοτεχνικής 
μελέτης από τη Δ/νση Προγραμματισμού και Ανάπτυξης της Νομαρ¬ 
χίας Μαγνησίας, αποφασίζουμε: 

Συστήνουμε στο Δήμο Βόλου Νομικό Πρόσωπο - Δημοτική Επιχεί¬ 
ρηση με την επωνυμία «ΔΗΜΟΤΙΚΟ ΚΕΝΤΡΟ ΙΣΤΟΡΙΚΩΝ ΕΡΕΥ¬ 
ΝΩΝ ΚΑΙ ΤΕΚΜΗΡΙΩΣΗ ΑΡΧΕΙΩΝ ΚΑΙ ΕΚΘΕΜΑΤΩΝ» συντομο¬ 
γραφικά ΔΗ.Κ.Ι. 

Α. Σκοπός της επιχείρησης είναι: 

1. Η καταγραφή, αρχειοθέτηση, συντήρηση, φύλαξη του Ιστορικού 
Αρχείου του Δήμου Βόλου. 

2. Η οργάνωση, αρχειοθέτηση και μηχανοργάνωση των ενεργειών 
και ημιενεργειών αρχείων των Υπηρεσιών του Δήμου Βόλου. 

3. Η διευκόλυνση της πρόσβασης των ερευνητών σε όλα τα αρχεία 

του Δήμου για την προώθηση της έρευνας και την αξιοποίηση της συσ-, 
σωρευμένης γνώσης της Ιστορικής και Κοινωνικής έρευνας προς όφελος' 
της Τοπικής Κοινωνίας. ] 

4. Η ίδρυση τμήματος τεκμηρίωσης, όπου θα συγκεντρωθούν οι κάθε 
είδους και τύπου πηγές, που αφορούν την ιστορία και τον πολιτισμό της 1 
πόλης και της ευρύτερης περιοχής. 

- Ιστορικό αρχείο Δήμου Βόλου. 

- Κατάλογοι από άλλα αρχεία που έχουν τεκμήρια σχετικά με την, 

πόλη. ί 

- Ειδική βιβλιοθήκη. 

- Οπτικοακουστικό Αρχείο. 

- Ιδιωτικές συλλογές και αρχεία που περιέρχονται στο Δήμο ή στο φο-' 
ρέα από δωρεές και αγορές. 

- Συλλογή παλαιοτύπων, αρχείου τύπου. 

5. Η διοργάνωση περιοδικών εκθέσεων που θα αφορούν τη διαχρο¬ 

νική παρουσίαση επίκαιρων θεμάτων από ζωή και τον πολιτισμό του τό-’, 
που. * 

6. Η λειτουργία μόνιμης έκθεσης της ιστορίας και του πολιτισμού της 
περιοχής. 

7. Η λειτουργία τέλεια εξοπλισμένου αναγνωστηρίου. 

8. Η ίδρυση τμήματος για την αναπαραγωγή και έκδοση μελετών, 

και τεκμηρίων που αφορούν την πόλη. ; 

9. Η παροχή πληροφοριών σχετικών με την πόλη σε όλους τους πολί¬ 
τες. 

10. Η προβολή της πόλης με την ενθάρρυνση ερευνητών και ερευνη¬ 
τικών ομάδων από την Ελλάδα και το εξωτερικό, να ασχοληθούν με την 
εκπόνηση εργασιών κάθε μορφής με επίκεντρο το Βόλο και την ευρύτερη 
περιοχή του. 

11. Η κατάρτιση προγραμμάτων για την αναζήτηση πόρων από 
εθνικές πηγές και πηγές της ΕΟΚ. 

12. Η οργάνωση σεμιναρίων, συνεδρίων και γενικά συναντήσεων 
που στόχο έχουν την ιστορία και τον πολιτισμό της πόλης. 

13. Η συνεργασία με τα πανεπιστήμια και Κέντρα εθνικά και διεθνή, 
σε θέματα που έχουν σχέση με την ιστορική έρευνα. 

14. Η αξιοποίηση της παγκόσμιας εμπειρίας σε θέματα οργάνωσης, 
διαχείρισης, προστασίας και συντήρησης αρχείων, βιβλιοθηκών, τεκμη¬ 
ρίων και εκθεμάτων. 

15. Η σύνδεση με όλες τις βαθμίδες εκπαίδευσης ώστε οι τοπικές πη¬ 
γές ιστορίας και πολιτισμού να αποτελέσουν μόνιμη αναζήτηση των δι¬ 
δασκόντων και των μαθητών. 

16. Η αξιοποίηση της νέας τεχνολογίας για τους σκοπούς του Κέ¬ 
ντρου. 

Β. Η επιχείρηση θα διοικείται από εννεαμελές (9) Διοικητικό Συμ¬ 
βούλιο και τα μέλη του ορίζονται από το Δημοτικό Συμβούλιο, μαζί με 
τους αναπληρωτές τους. Ήτοι: 

α. Τέσσερα (4) μέλη, αιρετοί εκπρόσωποι του Δήμου Βόλου (Δημ. 
Σύμβουλοι). 

β. Ένας (1) εκπρόσωπος του Πανεπιστημίου Θεσσαλίας. 

γ. Τέσσερις (4) δημότες - κατοίκους του Δήμου Βόλου που έχουν 
πείρα ή γνώσεις σχετικές με το αντικείμενο της επιχείρησης. 

Ο Πρόεδρος και ο Αντιπρόεδρος του Δ.Σ. ορίζονται με απόφαση του 
Δημ. Συμβουλίου. 

Η διάρκεια της επιχείρησης ορίζεται για χρονικό διάστημα πενήντα 
(50) ετών από τη δημοσίευση της απόφασης στην Εφημερίδα της Κυ- 
βερνήσεως. 

Έδρα της επιχείρησης είναι ο Δήμος Βόλου του Νομού Μαγνησίας. 

Γ. Για αρχικό κεφάλαιο της επιχείρησής ο Δήμος Βόλου διαθέτει το 
ποσό των 20.000.000 δρχ. 

Δ. Πόροι της επιχείρησης. 

Πόροι της επιχείρησης θα είναι τα έσοδα γενικά από την άσκηση της 
δραστηριότητάς της, οι πρόσοδοι από την περιουσία της, δάνεια, κληρο¬ 
νομιές, εισφορές, δωρεές, εισφορές και επιχορηγήσεις και συνδρομές 
από ταμεία εθνικά και της ΕΟΚ και ειδικότερα έσοδα από εισιτήρια εκ¬ 
θέσεων και εκδηλώσεων, δίδακτρα σεμιναρίων, εισπράξεις εκδόσεων 
και ανατυπώσεων. 

Το νομικό πρόσωπο εκπροσωπείται ενώπιον των δικαστηρίων και 
κάθε άλλης Αρχής από τον πρόεδρο του Δ.Σ. και σε περίπτωση απου¬ 
σίας ή κωλύματος αυτού από τον Αντιπρόεδρο. 

Η απόφαση αυτή να δημοσιευτεί στην Εφημερίδα της Κυβερνήσεως. 

Βόλος, 19 Νοεμβρίου 1991 
Ο Νομάρχης 

ΓΕΩΡΓΙΟΣ ΔΙΔΑΓΓΕΛΟΣ 
-♦- 

Αριθ. ΕΣ.24064 (5) 

Σύσταση Δημοτικής Επιχείρησης ΔΟΤΚ στο Δήμο Βόλου Νομ. Μαγνη¬ 
σίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Το αριθ. 9124/1991 έγγραφο του Δήμου Βόλου με το οποίο 
εστάλη η αριθ. 460/91 απόφαση του Δημοτικού Συμβουλίου αυτού 
σχετική με τη σύσταση Δημοτικής Επιχείρησης με την επωνυμία «ΔΗ¬ 
ΜΟΤΙΚΟΣ ΟΡΓΑΝΙΣΜΟΣ ΥΓΕΙΑΣ ΚΑΙ ΚΟΙΝΩΝΙΚΩΝ ΘΕΜΑ¬ 
ΤΩΝ» συντομογραφικά ΔΟΥΚ και την οικονομοτεχνική μελέτη της υπό 
σύσταση Επιχείρησης. 

2. Τις διατάξεις α) των άρθρων 162, 163, 260 - 267 του Π.Δ/τος 
323/89 (Δ.Κ.Κ.) 

β) του Π.Δ/τος 250/89 (μεταβίβαση αρμοδιοτήτων στο Νομάρχη) 

γ) του Ν. 2190/1920. 

3. Τις αριθ. 85050/84 και 20133/87 εγκυκλίους του Υπ. Εσωτε¬ 
ρικών. 

4. Την αριθ. 1388/12.11.1991 αξιολόγηση της οικονομοτεχνικής 


μελέτης από τη Δ/νση Προγραμματισμού και Ανάπτυξης της Νομαρ¬ 
χίας Μαγνησίας, αποφασίζουμε: 

Συστήνουμε στο Δήμο Βόλου Νομικό Πρόσωπο - Δημοτική Επιχεί¬ 
ρηση με την επωνυμία «ΔΗΜΟΤΙΚΟΣ ΟΡΓΑΝΙΣΜΟΣ ΥΓΕΙΑΣ ΚΑΙ 
ΚΟΙΝΩΝΙΚΩΝ ΘΕΜΑΤΩΝ» συντομογραφικά «ΔΟΥΚ». 

Α. Σκοπός της επιχείρησης είναι: 

1. Να προωθεί και να επεμβαίνει σε θέματα που έχουν άμεση σχέση 
με την υγεία και τις συνθήκες διαβίωσης των κατοίκων της πόλης. 

2. Να προστατεύει και να συμβάλει ώστε να διευκολύνεται η κοινω¬ 
νική ένταξη των αδυνάτων ατόμων ή ομάδων και των ατόμων με ειδι¬ 
κές ανάγκες και στο μέτρο του δυνατού η οικονομική τους ένταξη. 

3. Να προσπαθεί σε συνεργασία με όλους τους φορείς για την εξασφά¬ 
λιση ενός ελάχιστου επιπέδου αξιοπρεπούς διαβίωσης σε κάθε πρόσωπο 
που κατοικεί στην πόλη του Βόλου. 

4. Να επιδιώκει ώστε το κάθε πρόσωπο που κατοικεί στην πόλη, ανε¬ 
ξάρτητα από τα έσοδά του, να έχει τη δυνατότητα να απολαμβάνει την 
περίθαλψη που είναι αναγκαία για την αποκάτασταση της υγείας του. 

5. Να βοηθάει μέσα από κοινά προγράμματα με άλλους φορείς για 
την πρόληψη των ασθνειών. 

6. Να αναλαμβάνει προγράμματα εκπαίδευσης και επιμόρφωσης 
πάνω σε θέματα υγείας προς όλες τις κοινωνικές ομάδες, ανεξαρτήτου 
ηλικίας που κατοικούν στην πόλη. 

7. Να παρέχει υπηρεσίες φύλαξης, κάλυψης προστασίας, δημιουργι¬ 
κής απασχόλησης, ψυχαγωγίας, πληροφόρησης, εκπαίδευσης σε άτομα 
προσχολικής και τρίτης ηλικίας. 

8. Να προωθεί τη συνεργασία με όλους τους φορείς πόυ έχουν σχέση 
με θέματα κοινωνικής προστασίας κάλυψης και προγραμματισμού κα¬ 
θώς και με φορείς υγείας. 

9. Να συμβάλει στη μείωση των κοινωνικών ανισοτήτων και της ανι¬ 
σότητας των ευκαιριών. 

10. Να διοργανώνει τακτικές ανταλλαγές απόψεων με αντίστοιχους 
ελληνικούς φορείς και με φορείς της ΕΟΚ για 'θέματα ανάπτυξης της 
κοινωνικής προστασίας. Να καταρτίζει προγράμματα και να προωθεί 
για χρηματοδότηση από πόρους εθνικούς και κοινοτικούς ιδιαίτερα του 
Ευρωπαϊκού Κοινωνικού Ταμείου. 

11. Να οργανώνει εκδηλώσεις, προβολές, διαλέξεις, συνέδρια για 
σημαντικά κοινωνικά θέματα με σκοπό την κοινωνική ανάπτυξη της πό¬ 
λης και της ευρύτερης περιοχής. 

12. Να συμμετέχει σε δίκτυα ευρωπαϊκά που έχουν άμεση σχέση με 
κοινωνικά ζητήματα και ζητήματα υγείας. 

13. Να συμπαραστέκεται σ’ όλους τους πολίτες που έχουν ανάγκη 
από στήριξη. 

14. Να αξιοποιεί τη διεθνή εμπειρία σε ανάλογα θέματα προς όφελος 
της τοπικής κοινωνίας. 

15. Να καταγράφει συστηματικά τα άτομα και τις ομάδες που χρειά¬ 
ζονται βοήθεια. 

16. Να καλλιεργεί και να διαδίδει την κοινωνική αλληλεγγύη. 

Β. Η επιχείρηση θα διοικείται από εννεαμελές (9) Διοικητικό Συμ¬ 
βούλιο που τα μέλη του, μαζί με τους αναπληρωτές τους θα ορίζονται 
από το Δημοτικό Συμβούλιο. Ήτοι: 

α. Τέσσερα (4) μέλη, αιρετοί εκπρόσωποι του Δήμου Βόλου (Δημ. 
Σύμβουλοι). 

β. Ένα (1) μέλος, εκπρόσωπος του Πανεπιστημίου Θεσσαλίας. 

γ. Τέσσερα (4) μέλη δημότες - κατοίκους του Δήμου Βόλου που έχουν 
πείρα και γνώσεις σχετικές με το αντικείμενο της επιχείρησης. 

Ο Πρόεδρος και ο Αντιπρόεδρος του Δ.Σ. ορίζονται με απόφαση του 
Δημ. Συμβουλίου. 

Η διάρκεια της επιχείρησης ορίζεται για χρονικό διάστημα πενήντα 
(50) ετών από τη δημοσίευση της απόφασης στην Εφημερίδα της Κυ¬ 
βερνήσεως. 

Έδρα της επιχείρησης, ορίζεται ο Δήμος Βόλου. 

Γ. Για αρχικό κεφάλαιο της επιχείρησης ο Δήμος Βόλου διαθέτει το 
ποσό των 25.000.000 δρχ. 

Δ. Πόροι της επιχείρησης. 

Πόροι της επιχείρησης θα είναι τα έσοδα γενικά από την άσκηση της 
δραστηριότητάς της, οι πρόσοδοι από την περιουσία της, δάνεια, κληρο¬ 
νομιές, εισφορές, δωρεές, επιχορηγήσεις και συνδρομές από Ταμεία 
Εθνικά και της ΕΟΚ και ειδικά του Ευρωπαϊκού Κοινωνικού Ταμείου, 
καθώς και έσοδα από παροχές υπηρεσιών, εκδηλώσεων, τροφεία κ.λπ. 

Το νομικό πρόσωπο εκπροσωπείται ενώπιον των δικαστηρίων και 

κάθε άλλης Αρχής από τον πρόεδρο του Δ.Σ. και σε περίπτωση απου¬ 
σίας ή κωλύματος αυτού από τον Αντιπρόεδρο. 

Η απόφαση αυτή να δημοσιευτεί στην Εφημερίδα της Κυβερνήσεως. 

Βόλος, 19 Νοεμβρίου 1991 ' 

Ο Νομάρχης 

ΓΕΩΡΓΙΟΣ ΔΙΔΑΓΓΕΛΟΣ 

-♦- 

Αριθ. ΕΣ.24063 (6) 

Σύσταση Δημοτικής Επιχείρησης Δ.Ε.Ο.Β. στο Δήμο Βόλου Νομ. Μα¬ 
γνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Το αριθ. 9123/1991 έγγραφο του Δήμου Βόλου, με το οποίο 
εστάλη η αριθ. 459/91 απόφαση του Δημοτικού Συμβουλίου αυτού 
σχετική με τη σύσταση Δημοτικής Επιχείρησης με την επωνυμία «ΔΗ¬ 
ΜΟΤΙΚΟΣ ΕΚΠΑΙΔΕΥΤΙΚΟΣ ΟΡΓΑΝΙΣΜΟΣ ΒΟΛΟΥ» συντομο- 
γραφικά Δ.Ε.Ο.Β. και η οικονομοτεχνική μελέτη της υπό σύσταση Επι¬ 
χείρησης. 

2. Τις διατάξεις α) των άρθρων 162, 163, 260 - 267 του Π.Δ/τος 
323/89 (Δ.Κ.Κ.) 

β) του Π.Δ/τος 250/89 (μεταβίβαση αρμοδιοτήτων στο Νομάρχη) 

γ) του Ν. 2190/1920. 

3. Τις αριθμ. 85050/84 και 20133/87 εγκυκλίους του Υπ. Εσω¬ 
τερικών. 

4. Την αριθ. 1389/12.11.1991 αξιολόγηση της οικονομοτεχνικής 
μελέτης από τη Δ/νση Προγραμματισμού και Ανάπτυξης της Νομαρ¬ 
χίας Μαγνησίας, αποφασίζουμε: 

Συστήνουμε στο Δήμο Βόλου Νομικό Πρόσωπο - Δημοτική Επιχεί¬ 
ρηση με την επωνυμία «ΔΗΜΟΤΙΚΟΣ ΕΚΠΑΙΔΕΥΤΙΚΟΣ ΟΡΓΑΝΙ¬ 
ΣΜΟΣ ΒΟΛΟΥ» συντομογραφικά Δ.Ε.Ο.Β. 

Α. Σκοπός της επιχείρησης είναι: 

1) Η αξιοποίηση και προώθηση της γνώσης προς όφελος της Τοπι¬ 
κής Κοινωνίας. 

2) Η συμβολή του Δήμου μέσω της εκπαίδευσης στην οικονομική, 
κοινωνική και πολιτιστική πρόοδο της πόλης του Βόλου και της ευρύτε¬ 
ρης περιοχής. 

3) Η δημιουργία προϋποθέσεων για τη βελτίωση των υπαρχουσών 
υποδομών και του εξοπλισμού κατάρτισης εκπαίδευσης και επιμόρφω¬ 
σης. 

4) Η δημιουργία και η εξεύρεση του εκπαιδευτικού ανθρώπινου δυνα¬ 
μικού και της κατάρτισής του για την ποιοτική βελτίωση της παρεχόμε¬ 
νης από το Δήμο, εκπαίδευσης. 

5) Η μεταφορά της Ευρωπαϊκής και Διεθνούς Εμπειρίας και η σύν¬ 
δεσή της με την ελληνική πραγματικότητα. 

6) Η χρησιμοποίηση της νέας τεχνολογίας και η ενσωμάτωσή της ως 
οργανικό στοιχείο στην εκπαιδευτική διαδικασία. 

7) Η αναζήτηση και εξεύρεση καινοτόμων μεθόδων διδασκαλίας και 
μάθησης γενικώς. 

8) Η σύνδεση της εκπαίδευσης με την παραγωγική βάση της πόλης 


και της ευρύτερης περιοχής και γενικά με όλους τους τομείς ανθρώπινης 
δραστηριότητας. 

9) Η προώθηση της εξειδίκευσης του ανθρώπινου δυναμικού μέσα 
από προγράμματα κατάρτισης. 

10) Η δημιουργία ευκαιριών μόρφωσης προς όλες τις ηλικίες του 
πληθυσμού και η ποιοτική - ποσοτική βελτίωση σ’ όλα τα στάδια, από 
την προσχολική εκπαίδευση μέχρι την εκπαίδευση των συνταξιού- 
χων. 

11) Η γενική βελτίωση του μορφωτικού επιπέδου του πληθυσμού 
της πόλης. 

12) Η συμμετοχή σε συναντήσεις και δίκτυα εθνικού και ευρωπαϊκού 
ενδιαφέροντος, που σκοπό έχουν την προώθηση της εκπαίδευσης. 

13) Η ανάληψη εκπαιδευτικών πρωτοβουλιών προς ομάδες λιγότερο 
ευνοημένες και περισσότερο εκτεθειμένες στην ανεργία, όπως είναι μειο- 
νεκτούντα άτομα, γυναίκες κ.λπ. 

14) Η συνεργασία με το Πανεπιστήμιο Θεσσαλίας και άλλα εκπαι¬ 
δευτικά ιδρύματα μέσα από κοινά προγράμματα. 

15) Η λειτουργία σχολών, σεμιναρίων, ελεύθερων εργαστηρίων, 
προγραμμάτων επαγγελματικής κατάρτισης, σύμφωνα με την ελληνική 
νομοθεσία. 

16) Η εξεύρεση πόρων από εθνικά προγράμματα και προγράμματα 
της Ευρωπαϊκής Οικονομικής Κοινότητας. 

17) Γ ενικά όλα τα θέματα που σχετίζονται με την κατάρτιση, εκπαί¬ 
δευση και επιμόρφωση όλων των ηλικιών. 

Β. Η επιχείρηση διοικείται από εννεαμελές (9) Διοικητικό Συμβούλιο 
και τα μέλη του μαζί με τους αναπληρωτές τους ορίζονται από το Δημο¬ 
τικό Συμβούλιο. Ήτοι: 

α. Τέσσερα (4) μέλη, αιρετοί εκπρόσωποι του Δήμου Βόλου (Δημ. 
Σύμβουλοι). . 

β. Ένας (1) εκπρόσωπος του Πανεπιστημίου Θεσσαλίας. 

γ. Τέσσερα (4) μέλη δημότες - κατοίκους του Δήμου Βόλου που έχουν 
πείρα και γνώσεις σχετικές με το αντικείμενο της επιχείρησης. 

Ο Πρόεδρος και ο Αντιπρόεδρος του Δ.Σ. ορίζονται με απόφαση του 
Δημ. Συμβουλίου. 

Η διάρκεια της επιχείρησης ορίζεται για χρονικό διάστημα πενήντα 
(50) ετών από τη δημοσίευση της απόφασης στην Εφημερίδα της Κυ¬ 
βερνήσεως. 

Έδρα της επιχείρησης, ορίζεται ο Δήμος Βόλου. 

Γ. Για αρνικό κεφάλαιο της επινείρηαης ο Δήμος Βόλου διαθέτει το 
ποσό των 25.000.000 δρχ. 

Δ. Πόροι της επιχείρησης. 

Πόροι της επιχείρησης θα είναι τα έσοδα από δίδακτρα των μαθητών 
και γενικά από την άσκηση της δραστηριότητάς της, οι πρόσοδοι από 
την περιουσία της, δάνεια, κληρονομιές, εισφορές, δωρεές και λοιπές 
επιχορηγήσεις. 

Το νομικό πρόσωπο εκπροσωπείται ενώπιον των δικαστηρίων και 
κάθε άλλης Αρχής από τόν πρόεδρο του Δ.Σ. και σε περίπτωση απου¬ 
σίας ή κωλύματος αυτού από τον Αντιπρόεδρο. 

Η απόφαση αυτή να δημοσιευτεί στην Εφημερίδα της Κυβερνήσεως. 

Βόλος, 19 Νοεμβρίου 1991 
Ο Νομάρχης 

ΓΕΩΡΓΙΟΣ ΔΙΔΑΓΓΕΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




